Δημήτρης Γκαράς

Ο **Δημήτρης Γκαράς** (12 Νοεμβρίου του 1985, Ορεστιάδα) είναι Έλληνας διεθνής πετοσφαιριστής, ο οποίος αγωνίζεται στη θέση του λίμπερο.

## Καριέρα
Ο Δημήτρης Γκαράς ξεκίνησε την καριέρα του το 2004 από την ομάδα της γενέτειράς του, τον Α.Ο. Ορεστιάδας, όπου έπαιξε για δύο σεζόν. Τις επόμενες δύο περιόδους αγωνίστηκε με τον Αριστοτέλη Σκύδρας στην Α΄2 Εθνική, και το 2007 επανήλθε στην Α΄1 Εθνική, εντασσόμενος στον Γ.Σ. Λαμία, όπου έμεινε για δύο χρονιές. Την περίοδο 2009-10 αγωνίστηκε για την Ε.Α. Πατρών, με την οποία κατέλαβε τη 2η θέση της Κανονικής Περιόδου, αλλά τελικά την 7η θέση της τελικής κατάταξης. Την επόμενη χρονιά επέστρεψε στον Γ.Σ. Λαμία, με τον οποίο έφτασε στο τελικό του κυπέλλου Ελλάδος του 2012, χάνοντας από τον Ηρακλή Θεσσαλονίκης.
Την περίοδο 2012-13 αγωνίστηκε με τον Φοίνικα Σύρου, με τον οποίο έφτασε μέχρι τον τελικό του κυπέλλου Ελλάδος του 2013, χάνοντας από τον Ολυμπιακό Πειραιώς. Το 2013 υπέγραψε στην ομάδα του Άρη Θεσσαλονίκης, και την επόμενη χρονιά πήρε μεταγραφή για τον Π.Α.Ο.Κ.. Στην ομάδα της Θεσσαλονίκης συνδύασε το όνομα του με τις επιτυχίες του συλλόγου, κατακτώντας το νταμπλ του 2015 και τα πρωταθλήματα του 2016 και 2017.

Ακολούθησαν ο Παμβοχαϊκός (2017-18), η Α.Ε.Κ. (2018-19), ο Ο.Φ.Η. (2019-20) και πάλι ο Φοίνικας Σύρου την περίοδο 2020-21, με τον οποίο κατέκτησε το Λιγκ Καπ Ελλάδας, και συντέλεσε στην κατάκτηση της 2ης θέσης του πρωταθλήματος, την υψηλότερη που έχει κατακτήσει η ομάδα της Σύρου.

Την αγωνιστική περίοδο 2021-22 αγωνίστηκε στον Παναθηναϊκό, με τον οποίο κατέκτησε το Πρωτάθλημα Ελλάδας, το Λιγκ Καπ Ελλάδας και έφτασε μέχρι τα ημιτελικά του Τσάλεντζ Καπ, όπου οι «πράσινοι» αποκλείστηκαν από την πανίσχυρη Χάλκμπανκ της Άγκυρας.

Τον Ιούλιο του 2022 ο Δημήτρης Γκαράς υπέγραψε στον Ολυμπιακός Πειραιώς για να καλύψει το κενό της ερυθρόλευκης ομάδας στη θέση του λίμπερο, αλλά ένας σοβαρός τραυματισμός στο γόνατο κατά τη διάρκεια της προετοιμασίας τον υποχρέωσε να χάσει τις αγωνιστικές υποχρεώσεις της περιόδου. Ο Ολυμπιακός αφού φρόντισε για την αποκατάσταση της υγείας του, ανανέωσε το συμβόλαιό του τον Αύγουστο του 2023, αλλά ο διεθνής λίμπερο δεν κατάφερε να αγωνιστεί (παρά μόνο σε ελάχιστα παιχνίδια) ούτε κατά την περίοδο 2023-24 με την ομάδα του Πειραιά.

## Διεθνής καριέρα
Ο Δημήτρης Γκαράς αγωνίστηκε για αρκετά χρόνια με την Εθνική ομάδα πετοσφαίρισης της Ελλάδος ξεκινώντας από το 2011. Μάλιστα στους αγώνες της Ευρωπαϊκής Λίγκας το 2015 αναδείχθηκε καλύτερος υποδοχέας με 38,98% άριστες υποδοχές. Έδωσε επίσης το παρών στην Παγκόσμια Λίγκα το 2016, στα προκριματικά του Ευρωπαϊκού του 2017, στα Προκριματικά του Παγκοσμίου 2018 και σε άλλες διοργανώσεις.
Με την Εθνική Ελλάδας ο Δημήτρης Γκαράς συμπλήρωσε συνολικά 52 εμφανίσεις.

## Σπουδές
Ο Δημήτρης Γκαράς είναι απόφοιτος της Σχολής Γεωπονίας και Δασολογίας του Δημοκρίτειου Πανεπιστημίου Θράκης. Τον όρκο αποφοίτησης τον έδωσε τον Ιούλιο του 2017 στην Ορεστιάδα, λίγο μετά την κατάκτηση του 3ου συνεχόμενου τίτλου της καριέρας του με τον Π.Α.Ο.Κ.

## Τίτλοι και Διακρίσεις
**6 [[Ελληνικό πρωτάθλημα πετοσφαίρισης ανδρών|Πρωταθλήματα Ελλάδας]]
* [[Πρωτάθλημα πετοσφαίρισης ανδρών VolleyLeague 2014-2015|2014-15]], [[Πρωτάθλημα πετοσφαίρισης ανδρών VolleyLeague 2015-2016|2015-16]], [[Πρωτάθλημα πετοσφαίρισης ανδρών VolleyLeague 2016-2017|2016-17]] ([[Π.Α.Ο.Κ. (πετοσφαίριση ανδρών)|Π.Α.Ο.Κ. Θεσσαλονίκης]])
* [[Πρωτάθλημα πετοσφαίρισης ανδρών VolleyLeague 2021-2022|2021-22]] ([[Παναθηναϊκός (πετοσφαίριση ανδρών)|Παναθηναϊκός Α.Ο.]])
* [[Πρωτάθλημα πετοσφαίρισης ανδρών VolleyLeague 2022-2023|2022-23]], [[Πρωτάθλημα πετοσφαίρισης ανδρών VolleyLeague 2023-2024|2023-24]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])
** **2η Θέση**: [[Πρωτάθλημα πετοσφαίρισης ανδρών VolleyLeague 2020-2021|2020-21]] ([[Α.Ο. Φοίνικας Σύρου|Φοίνικας Σύρου]])

**1 Κύπελλο Ελλάδας
* 2015 (Π.Α.Ο.Κ. Θεσσαλονίκης)
** **2η Θέση**: 2012 (Γ.Σ. Λαμία),  2013 (Φοίνικας Σύρου)

**2 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
* [[Λιγκ Καπ Ελλάδας πετοσφαίρισης ανδρών 2020-2021|2021]] ([[Α.Ο. Φοίνικας Σύρου|Φοίνικας Σύρου]])
* [[Λιγκ Καπ Ελλάδας πετοσφαίρισης ανδρών 2021-2022|2022]] ([[Παναθηναϊκός (πετοσφαίριση ανδρών)|Παναθηναϊκός Α.Ο.]])
** **2η Θέση''': 2016, 2017 (Π.Α.Ο.Κ. Θεσσαλονίκης)

## Ατομικές διακρίσεις
* Πρωτάθλημα Ελλάδας 2013-14: Καλύτερος υποδοχέας πρωταθλήματος 
* Ευρωπαϊκή Λίγκα 2015: Καλύτερος υποδοχέας 
* Πρωτάθλημα Ελλάδας 2016-17: Καλύτερος λίμπερο πρωταθλήματος 

## Παραπομπές


## Εξωτερικοί σύνδεσμοι - Πηγές
* Δημήτρης Γκαράς: Παρουσίαση - Ατομικά στοιχεία - Ομάδες - Διακρίσεις volleybox.net
* Δημήτρης Γκαράς: Παρουσίση - Ομάδες - Αγώνες globalsportsarchive.com
* Δημήτρης Γκαράς: Ατομικά στοιχεία - Ομάδες καριέρας greekvolley.eu
* Δημήτρης Γκαράς: Ευρωπαϊκή παρουσία www-old.cev.eu
* Ειδήσεις για τον Δημήτρη Γκαρά sportsaddict.gr
* Πρωταθλητής με… Πτυχίο www.volleyplanet.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Άρη
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές Ορεστιάδας
Κατηγορία:Πετοσφαιριστές Παμβοχαϊκού
Κατηγορία:Πετοσφαιριστές ΑΕΚ
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΟΣΦΠ